อุดม มอบ สัมพันธ์ ขับเคลื่อน 4 เรื่องหลัก
ลุยจัดการเรียนแบบแยกส่วน-สอนออนไลน์ เร่งคลอดก่อนตั้ง ก.อุดมฯ,ศ.นพ.อุดม คชินทร รมช.ศึกษาธิการ (ศธ.) เปิดเผยว่า ตนได้มอบนโยบายการดำเนินงานของสำนักงานคณะกรรมการอุดมศึกษา (สกอ.) ให้แก่ ศ.สัมพันธ์ ฤทธิเดช เลขาธิการคณะกรรมการการอุดมศึกษา (กกอ.) คนใหม่ ให้เร่งดำเนินงาน 4 เรื่องหลัก ได้แก่ 1.ส่งเสริมการจัดการเรียนการสอนแบบแยกส่วน คือ มหาวิทยาลัยสามารถบูรณาการการเรียนในรายวิชาต่างๆ ได้ และยังต้องเปิดช่องให้มีจัดการอบรมหลักสูตรระยะสั้นเพิ่มมากขึ้น 2.การเตรียมการเรื่องเครดิตแบงก์และเทียบหน่วยกิตความรู้ ให้ผู้เรียนสามารถเลือกเรียนในรายวิชาที่สนใจของมหาวิทยาลัยใดก็ได้ เช่น เลือกเรียนวิชาที่เกี่ยวข้องกับการเงินของมหาวิทยาลัยธรรมศาสตร์ และเรียนวิชาที่เกี่ยวข้องกับวิศวกรของจุฬาลงกรณ์มหาวิทยาลัย เป็นต้น ซึ่งหากทำได้จะเป็นการเปิดโอกาสให้มีความร่วมมือระหว่างมหาวิทยาลัย และจะทำให้ผู้ที่มีความสนใจเข้ามาศึกษาต่อเพื่อพัฒนาตนเอง มีโอกาสในการเลือก และเมื่อจบการศึกษาก็จะนำแต่ละรายวิชามาวิเคราะห์ว่าเรียนในกลุ่มวิชาใด และของมหาวิทยาลัยไหนมากสุดก็จะได้ชื่อปริญญาในสาขาของมหาวิทยาลัยนั้น,ศ.นพ.อุดมกล่าวต่อว่า 3.ส่งเสริมการจัดการเรียนการสอนในระบบออนไลน์มากขึ้น และ 4.สกอ.จะต้องไปช่วยดูเรื่องการประเมินภาระงานการเรียนการสอนของอาจารย์ที่ไปทำงานร่วมกับภาคเอกชน เช่น โครงการบัณฑิตพันธุ์ใหม่ ซึ่งจะต้องมีตีค่างานให้อาจารย์กลุ่มนี้ว่าไปทำหน้าที่ด้านการเรียนการสอนจริง เพราะการที่ไปร่วมทำงานกับภาคเอกชน เท่ากับว่าอาจารย์กลุ่มนี้มีภาระงานเพิ่มขึ้น ทั้งอาจถูกเพื่อนร่วมงานมองว่าไม่ปฏิบัติงานของมหาวิทยาลัยด้วย ซึ่ง สกอ.จะต้องไปคิดว่าจะประเมินเรื่องนี้อย่างไร และหากว่าภาระงานเพิ่มขึ้นกว่าที่ปฏิบัติอยู่เดิมก็ต้องมีสิ่งกระตุ้นให้อาจารย์กลุ่มนี้ด้วย,ทั้ง 4 เรื่องนี้ เป็นอำนาจของคณะกรรมการการอุดมศึกษา (กกอ.) ซึ่งเลขาฯ กกอ.จะต้องเป็นผู้เสนอ และผมคิดว่าควรจะต้องทำให้เกิดขึ้นให้ได้ก่อนที่จะมีกระทรวงใหม่ ดังนั้นทั้ง สกอ.และ กกอ.เองจะต้องเร่งขับเคลื่อนงานในส่วนนี้เพื่อที่จะสร้างการเปลี่ยนแปลงให้กับการศึกษาของประเทศ ไม่ใช่ทำแต่งานประจำ รมช.ศึกษาธิการ กล่าว,ต่อข้อถามว่า หากมีการเปิดให้ผู้เรียนสามารถที่จะเรียนในรายวิชาของมหาวิทยาลัยใดก็ได้จะส่งผลกระทบต่อสภาวิชาชีพต่างๆ หรือไม่นั่น รมช.ศธ. กล่าวว่า สภาวิชาชีพถือเป็นส่วนที่สำคัญของการจัดการศึกษา แต่ตนคิดว่าสภาวิชาชีพควรที่จะดูคุณภาพมาตรฐานช่วงปลายน้ำ เพราะมหาวิทยาลัยทุกแห่งต้องการเตรียมคนที่ดีที่สุด หากนักศึกษาจบการศึกษาแล้วไม่สามารถผ่านการวัดคุณภาพของสภาวิชาชีพได้ ก็จะทำให้มหาวิทยาลัยเหล่านั้นเสียชื่อ เราควรทำความเข้าใจเรื่องนี้ อีกทั้งหน้าที่สำคัญของมหาวิทยาลัย คือ การสร้างคนให้มีความรู้ความสามารถตามความต้องการของตลาดแรงงาน และทันการเปลี่ยนแปลงของอนาคต.
ศ.นพ.อุดม คชินทร รมช.ศึกษาธิการ (ศธ.) เปิดเผยว่า ตนได้มอบนโยบายการดำเนินงานของสำนักงานคณะกรรมการอุดมศึกษา (สกอ.) ให้แก่ ศ.สัมพันธ์ ฤทธิเดช เลขาธิการคณะกรรมการการอุดมศึกษา (กกอ.) คนใหม่ 
อุดม คชินทร,สอนออนไลน์,รมช.ศึกษาธิการ,ศ.สัมพันธ์ ฤทธิเดช,สภาวิชาชีพ,ตลาดแรงงาน,การเรียนแบบแยกส่วน,การศึกษา